Katariina Parhi

Katariina Parhi (s. 1982) on Oulun yliopistossa työskentelevä tieteenhistorioitsija, kriminologian dosentti ja kirjailija. 

 Ura ja tutkimus 
Parhi on kirjoittanut ylioppilaaksi Oulun Lyseon lukion International Baccalaureate -ohjelmassaOulun Lyseon lukion International Baccalaureate -ohjelma vuonna 2001. Ennen tutkijanuraansa Parhi työskenteli vuodesta 2001 alkaen kulttuuritoimittajana Kaltiossa ja pelikäsikirjoittajana LudoCraft-pelifirmassa (2008-2013).

Parhi väitteli filosofian tohtoriksi Oulun yliopistosta vuonna 2018. Hänelle on myönnetty dosentin arvo Helsingin yliopistosta vuonna 2024. Tutkimuksessaan hän on erikoistunut lääketieteen ja yleisemmin Suomen tieteen historiaan sekä kontrollin ja poikkeavuuden historiaan. Erityisesti häntä kiinnostavat normaaliksi ja epänormaaliksi määritellyn raja-alueet.

Väitöskirjassa Born to Be Deviant:Histories of the Diagnosis of Psychopathy in Finland tarkastellaan psykopatiadiagnoosin vaiheita suomalaisessa psykiatriassa 1800-luvun loppupuolelta 1960-luvun loppuun. Siinä missä psykopatialla viitataan nykyisin empatiakyvyttömyyteen, manipulatiivisuuteen ja pinnalliseen viehätysvoimaan, ennen psykopatia tarkoitti monenlaisia mielenterveyden ja persoonallisuuden häiriöitä. Psykopatiadiagnoosin käytössä on ollut aina yhteisiä nimittäjiä. Keskeistä on, ettei diagnoosin saaneita ole nähty sairaina. Psykiatrit ovat puhuneet poikkeavuudesta ja mielenterveyden ja mielisairauden välisestä rajatilasta. Diagnoosiin on päädytty, kun yhteiskunnassa on syystä tai toisesta ollut tarvetta interventiolle.

Parhin tietokirja Sopeutumattomat: Psykopatian historia Suomessa oli yksi Vuoden tiedekirja 2019 -finalisteista. Vuonna 2023 ilmestyi Parhin seuraava tiedekirja Saadaan vähän kamaa: Suomen ensimmäinen huumeaalto ja hoidon pioneerit. Hänen kolmas suomenkielinen tietokirjansa Rikoksetta rangaistut (2026), joka on valokuvaaja Vesan Rannan kanssa yhteistyössä tehty teos, käsittelee työlaitosten historiaa Suomessa.

Parhi on työskennellyt Oulun yliopiston lisäksi Tampereen yliopistossa Suomen Akatemian Kokemuksen historian huippuyksikössä (2021-2025). Vuodesta 2024 alkaen hän on työskennellyt Suomalaisen Tiedeakatemian ja Suomen Tiedeseuran johtamassa Suomen tieteen historia -hankkeessa Helsingissä. Suomen Akatemia on myöntänyt Parhille sekä tutkijatohtorirahoituksen vuonna 2021 että akatemiatutkijarahoituksen vuonna 2025. Parhi on saanut myös arvostetun ASLA-Fulbright senior scholar -rahoituksen (2023-2024) Yhdysvaltoihin Harvardin yliopistoon.

 Julkaisut 
 Vormusuolalihasta valkosipulivenäläiseen : Kotivaran tie meetvurstien mestariksi 1943-2013, Kotivara 2013 
 Born to Be Deviant - Histories of the Diagnosis of Psychopathy in Finland. Väitöskirja. Oulu: Acta universitatis ouluensis, 2018. 
Sopeutumattomat – psykopatian historia Suomessa. Helsinki, Siltala Kustannus, 2019. 
 Saadaan vähän kamaa : Suomen ensimmäinen huumeaalto ja hoidon pioneerit. Gaudeamus, 2023. 
 Rikoksetta rangaistut - Työlaitosten historia. Helsinki, Siltala Kustannus, 2026. 

 Lähteet 
 Parhi, Katariina: Born to Be Deviant - Histories of the Diagnosis of Psychopathy in Finland. Oulu: University Of Oulu, 2018.  ISBN 978-952-62-1943-1. Viitattu 7.6.2019
 Katariina Parhi (0000-0003-1713-4649) - ORCID Katariina Parhin tutkimusjulkaisut OrcID-verkkosivustolla. Viitattu 1.1.2026.


 Viitteet 

 Aiheesta muualla 
 Väitöstiedote
Psykopatian historia. Yle Areena 24.8.2018
Psykopatian historia on täynnä kärsimystä ja väärinymmärrystä. Helsingin Sanomat 25.6.2018
"Ei ole täydellistä ihmistä." Suomen Kuvalehti 4.5.2018
Salaiset potilaskansiot avautuvat. Kaleva 14.7.2018
"Huomiohakuinen persoonallisuushäiriö on nyt vahvasti nousussa" - psykiatriset tautiluokitukset kulttuurissa ja julkisuudessa | Kulttuuriykkönen | Yle Areena Yle Areena 29.8.2019
Uusi tutkimus valottaa, miten Suomen ensimmäinen todellinen huumeaalto rantautui nuorisojengeihin 1960-luvulla | Tiede | Yle Yle 27.3.2023
Hoito perustui arvailuihin ja radikaaleihin kokeiluihin – Näin ensimmäinen huumeaalto rantautui Suomeen | HS.fi Helsingin Sanomat 12.4.2023
Ensimmäinen huumeaalto ja sen kirjava hoito | Kalle Haatanen | Yle Areena Yle Areena 12.4.2023
Tieteenhistorioitsija Katariina Parhi Suomen ensimmäisen huumeaallon harjalla | Tieteessä tapahtuu Tieteessä tapahtuu 15.6.2023
Vuorenmaat ostivat vanhan talon, joka liittyy naisten vaiettuun historiaan – joillekin työlaitokset olivat vankilaa pahempia | Etelä-Pohjanmaa | Yle Yle 11.5.2025
Iltakävelyllä Erkki Hujasen kanssa osa 2 - tieteenhistorioitsija Katariina Parhi kertoo psykiatrian ylilääkäri Konrad von Baghista | Kaleva Kaleva 9.11.2025

Luokka:Suomalaiset historioitsijat
Luokka:Suomalaiset tietokirjailijat
Luokka:Vuonna 1982 syntyneet
Luokka:Elävät henkilöt